
A V I Z

asupra proiectului de Lege pentru aprobarea Ordonanţei de urgenţă a Guvernului nr.28/2001 privind garantarea de către Autoritatea pentru Privatizare şi  Administrarea Participaţiilor Statului a unui credit acordat Societăţii Comerciale Tractorul UTB - S.A. Braşov.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.28/2001 privind garantarea de către Autoritatea pentru Privatizare şi  Administrarea Participaţiilor Statului a unui credit acordat Societăţii Comerciale Tractorul UTB - S.A. Braşov, trimis cu adresa nr.197 din 26 martie 2001, înregistrată sub nr.475/XVIII/11 din  26 martie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 28 martie 2001.



Membrii comisiei au examinat  proiectul de lege,  expunerea de motive şi avizul favorabil al  Consiliului Legislativ nr.163/27.02.2001.  



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 15 martie 2001.


În raport de obiectul şi conţinutul său, proiectul de lege face parte din categoria legilor ordinare.

